Beograd, 4. mart 2021. godine

**19 stabala za 19 uspešnih godina poslovanja u Srbiji - Henkel podržao akciju Nemačke Privredne Komore „Drvo za Beograd“**

Na poziv Nemačko-srpske privredne komore, kompanija Henkel Srbija se pridružila akciji „Drvo za Beograd“ u okviru koje je 37 kompanija članica Komore zajedno sa gradonačelnikom Beograda prof. dr Zoranom Radojičićem zasadilo 329 stabala na desnoj obali Save kod Beogradskog sajma.

Zaštita životne sredine duboko je utkana u strateški okvir kompanije Henkel, a kroz pružanje ličnog primera kompanija teži da podstakne svoje interesne strane da se pridruže i pomognu ovako značajnu temu.

Kompanija Henkel je ovom prilikom donirala 19 sadnica kao simbol 19 godina uspešnog poslovanja u Srbiji i željom da zajedno nastave da rastu i doprinose boljitku naše zemlje.

**O Henkelu**

Henkel posluje širom sveta sa uravnoteženim i raznovrsnim portfoliom. Kompanija zauzima vodeće pozicije sa svoja tri poslovna sektora u oblastima industrijskog tržišta, kao i proizvoda široke potrošnje, zahvaljujući jakim brendovima, inovacijama i tehnologijama. Henkelov sektor Adhezivi Technologije je svetski lider na tržištu lepkova – u svim industrijskim segmentima u svetu. Sa sektorima Deterdženti i kućna hemija i Beauty Care, Henkel zauzima vodeće pozicije na mnogim tržištima i kategorijama širom sveta. Osnovan 1876. godine, Henkel iza sebe ima više od 140 godina uspešnog poslovanja. U 2020. godini, kompanija Henkel ostvarila je prodaju veću od 19 milijardi evra i operativni profit veći od 2,6 milijarde evra. Henkel zapošljava više od 52.000 ljudi širom sveta – predan i veoma raznovrstan tim, ujedinjen snažnom korporativnom kulturom, zajedničkim ciljem da ostvari održivi standard, kao i zajedničkim vrednostima. Kao priznati lider u održivosti, Henkel se nalazi na najvišim pozicijama mnogih međunarodnih indeksa i lista. Henkelove prioritetne akcije izlistane su u nemačkom indeksu DAX. Za više informacija, posetite [www.henkel.com](http://www.henkel.com)

Kontakt Jelena Šarenac Jelena Stojanović

Telefon +381 11 207 22 09 +381 11 207 21 86

E-mail jelena.sarenac@henkel.com jelena.stojanovic@henkel.com